Í dag fingu vit boðini um at Henning Johannessen var farin, 85 ára gamal. Henning og konan Sunneva hava síðan felagið bleiv stovnað, verði ein av grundstuðlunum hjá felagnum. Gjøgnum øll árini hava tey verið ein stórur stuðul hjá felagnum, men best minnast rógvarnir at tað vóru altíð tvey, ið tóku ímóti teimum, tá tey komu aftur av stevnu, líka mikið hvussu tað hevði gingið, so vóru tey bæði har við einum góðum brosið, einum smílið og rósandi orðum. Hjá teimum ráddi tað um, at hava nógvan ungdóm samlaðan í felagnum og stuðla teimum, tí tað gav ungdóminum eitt betri samanhald og ein betri førleika seinri í lívinum. Argja Róðrarfelag vil takka Henningi fyri hansara stuðul til felagið. Við hesum fáu orðum vil Argja Róðrarfelag lýsa frið yvir minnið um Henning Johannessen.